
Grozījumi Mobilizācijas likumā
Izdarīt Mobilizācijas likumā (Latvijas Republikas Saeimas un Ministru Kabineta Ziņotājs, 2002, 14. nr.; 2003, 24. nr.; 2004, 12. nr.; 2006, 12., 24. nr.; Latvijas Vēstnesis, 2010, 157. nr.; 2019, 259.A nr.; 2021, 104. nr.; 2022, 204. nr.) šādus grozījumus:
1. Izslēgt 1. panta 4., 5. un 6. punktu.
2. Izteikt 2. pantu šādā redakcijā:
· "2. pants. Likuma mērķis
· Likuma mērķis ir noteikt tiesiskos un organizatoriskos pamatus Nacionālo bruņoto spēku un valsts civilās aizsardzības sistēmas mobilizācijas sagatavošanai un īstenošanai, valsts un pašvaldību institūciju, privāto tiesību juridisko personu, kā arī fizisko personu pienākumus un atbildību mobilizācijas jautājumos."
3. Izslēgt 9. panta 14. punktu.
4. Izslēgt 10.1 pantu.
5. Papildināt 11. pantu ar piekto daļu šādā redakcijā:
· "(5) Aizsardzības industrijas attīstības atbalstu organizē un īsteno saskaņā ar Aizsardzības industrijas likumu."
Likums stājas spēkā vienlaikus ar Aizsardzības industrijas likumu.

